SK
L 166/74
Úradný vestník Európskej únie
22.6.2022
Všetky kontaminované časti odevu okamžite vyzlečte.
Znečistený alebo kontaminovaný odev okamžite opláchnite vodou.
Ø
Po kontakte s očami
Ihneď dôkladne vyplachujte aspoň 10 minút veľkým množstvom vody pri otvorenom oku.
Chráňte nepoškodené oko.
Pokračujte v procese vyplachovania pomocou roztoku na vyplachovanie očí.
Privolajte sanitku (žieravé popálenie očí).
Okamžité ďalšie ošetrenie v očnej nemocnici/u očného lekára.
Naďalej vyplachujte oko až do príchodu do očnej nemocnice.
Ø
Po požití
Nevyvolávajte zvracanie.
Nebezpečenstvo prieniku do pľúc (nebezpečenstvo pre dýchanie) po prehltnutí alebo zvracaní v dôsledku vyvíjania plynov a tvorby peny.
Iba pri plnom vedomí pacienta: vypláchnite mu ústa vodou; nechajte pacienta vypiť veľa vody po malých dúškoch; udržujte pacienta v teple a pokoji.
Okamžite upovedomte sanitku (kľúčové slovo: popálenie kyselinou).
Ø
Poznámky pre lekára
Terapia ako pri popálení chemikáliou.
Po vdýchnutí: Je možné, že sa vytvorí toxický pľúcny edém, ak sa výrobok naďalej inhaluje napriek akútnemu dráždivému účinku (napr. ak nie je možné opustiť nebezpečný priestor).
Profylaxia toxického edému pľúc s inhalačnými steroidmi (dávkovací sprej, napr. auxilosón).
Ak bola látka požitá: Aspiračná nebezpečnosť.
Riziko plynných embólií.
V prípade nadmerného napínania žalúdka z dôvodu vyvíjania plynov zasuňte sifónovú hadičku.
Včasná endoskopia na posúdenie lézií sliznice, ktoré sa môžu objaviť v pažeráku a žalúdku.
Ak je to potrebné, zvyšky látky odsajte.
Nepodávajte aktívne uhlie, pretože by z peroxidu vodíka mohlo dôjsť k uvoľneniu veľkých množstiev plynu.
Núdzové opatrenia na ochranu životného prostredia Dodržiavajte predpisy na zabránenie znečisťovania vody (zhromaždite, prehraďte, zakryte).
Zabráňte odtečeniu do vodných kanálov, povrchových vôd alebo do pôdy.
Ø
Metódy na vyčistenie
Kontaminovaný povrch dôkladne očistite; odporúčaným čistiacim prostriedkom je voda.
V prípade malých únikov zrieďte výrobok veľkým množstvom vody a spláchnite ho alebo absorbujte pomocou materiálu viažuceho kvapaliny, napr. chemosorpčného, kremeliny, univerzálnej viažucej látky.
Nepoužívajte textílie, drevné piliny, horľavé látky.
Po naviazaní zozbierajte mechanicky a vložte do vhodných nádob.
Absorbovaný materiál zlikvidujte v súlade s predpismi.